李琰 (棣王)

李 琰（り えん、? - 752年）は、唐の第9代皇帝玄宗の四男。

生涯 
初名を嗣真と称した。714年に鄫王に、724年には棣王に封じられ、同年名を洽と改めている。琰とは736年に再び改めた名である。

参考文献 
 『旧唐書』
 （巻一百七 列伝第五十七）
 棣王琰，玄宗第四子也，初名嗣真。開元二年十二月，封為鄫王。十二年三月，改封棣王，仍改名洽。十五年，遙領太原牧、太原已北諸軍節度大使。二十二年，加太子太傅，餘如故。二十四年，改名琰。天寶元年六月，遙領兼武威郡都督、河西隴右經略節度大使。
 先是，琰妃韋氏有過，琰怒之，不敢奏聞，乃斥於別室。寵二孺人，孺人又不相協。至十一載，孺人乃密求巫者，書符置於琰履中以求媚。琰與監院中官有隙，中官聞其事，密奏於玄宗，云琰厭魅聖躬；玄宗使人掩其履而獲之。玄宗大怒，引琰詰責之。琰頓首謝曰：「臣之罪合死矣，請一言以就鼎鑊。然臣與新婦，情義絶者，二年于茲，臣有二孺人，又皆爭長。臣實不知有符，恐此三人所為也。惟三哥辯其罪人」。及推問之，竟孺人也。玄宗猶疑琰知情，怒未解，太子以下皆為請，命囚於鷹狗坊中，絶朝請，憂懼而死。琰妃即少師韋縚女，無子，琰死後，妃得還其父。琰男女繁衍，至五十五人。天寶中封為王者三人：僎為汝南郡王、祕書監同正員，僑為宜都王、衛尉卿同正員，儁為濟南王、光禄卿同正員。寶應元年五月，代宗即位，捨琰罪，贈其王位。
 『新唐書』
 （巻八十二 列伝第七）
 棣王琰，開元二年始王鄫，與鄂、鄄二王同封。後徙王棣，領太原牧、太原以北諸軍節度大使。天寶初，為武威郡都督，經略節度河西、隴右。會妃韋以過置別室，而二孺人爭寵不平，求巫者密置符琰履中以求媚。仇人告琰厭魅上，帝伺其朝，使人取履視之信。帝怒責琰，琰頓首謝曰：「臣罪宜死，然臣與婦不相見二年，有二孺人爭長，臣恐此三人為之」。及推，果驗。然帝猶疑琰，怒未置，太子以下皆為請，乃囚於鷹狗坊，以憂薨。妃，縚之女，無子，還本宗。
 琰凡五十五子，得王者四人，僎王汝南郡，僑宜都，儁濟南，侒順化；僚太僕卿，俠國子祭酒，仁殿中監，僾祕書監。寶應元年，詔復琰王爵。

えん
8世紀没